(VZOR)

**ZMLUVA O PROFESIONÁLNOM VYKONÁVANÍ ŠPORTU**

*podľa § 35 a nasl. zákona č. 440/2015 Z. z. o športe a o zmene a doplnení niektorých zákonov*

*v znení neskorších predpisov*

*(ďalej len „Zákon o športe“)*

medzi zmluvnými stranami

1. **Športová organizácia**

**Názov/Obchodné meno:**

**Sídlo:**

**IČ v IS športu:**

**IČO:**

**DIČ:**

**IČ DPH:**

**Bankové spojenie:**

**Zápis v [•]**

**Číslo zápisu:**

**Osoba oprávnená konať v mene klubu**

**Meno a priezvisko:**

**Trvalý pobyt:**

**Funkcia:**

(ďalej len „Klub“)

1. **Športovec**

**Meno a priezvisko:**

**Trvalý pobyt/Prechodný pobyt:**

**Dátum narodenia:**

**Rodné číslo:**

**Štátna príslušnosť:**

**Bankové spojenie:**

(ďalej len „Športovec“)

(spolu aj „Zmluvné strany“)

(ďalej len „Zmluva“)

Zmluva zaregistrovaná príslušným orgánom Slovenského futbalového zväzu dňa: ..............................., pod číslom:...............................

Zmluvné strany sa dohodli na uzatvorení tejto Zmluvy za nasledovných podmienok:

**Článok I**

**Základné ustanovenia**

1. **Táto Zmluva sa uzatvára na dobu určitú od [•] do [•].[[1]](#footnote-1)**
2. **Zmluva nadobudne účinnosť dňa [•].[[2]](#footnote-2)**
3. **Druh športu, ktorý športovec vykonáva podľa tejto Zmluvy: FUTBAL (ďalej len „šport“).**
4. **Mzda Športovca za vykonávanie športu predstavuje [•] € brutto.**
5. **Športovec sa zaväzuje začať vykonávať šport za podmienok stanovených touto Zmluvou dňa [•].**
6. **Klub je povinný Zmluvu do 30 dní odo dňa jej uzatvorenia predložiť na registráciu do ISSF na účely jej vedenia v Centrálnom registri zmlúv vedenom matrikou Slovenského futbalového zväzu.**
7. **Miestom pravidelného vykonávania športu na účel poskytovania náhrad výdavkov súvisiacich s pracovnou cestou alebo zahraničnou pracovnou cestou je [•].**
8. **Družstvom Klubu, v ktorom bude Športovec vykonávať šport pre Klub podľa Zmluvy, je družstvo pôsobiace v rámci Klubu ako [•], ak ďalej nie je uvedené inak, alebo sa Zmluvné strany nedohodnú inak.**
9. **Klub je členom národného športového zväzu: Slovenský futbalový zväz (ďalej len „Zväz“).**

**Článok II**

**Predmet Zmluvy**

Predmetom tejto Zmluvy je záväzok Športovca odplatne a osobne vykonávať šport pre Klub za podmienok stanovených touto Zmluvou a záväzok Klubu poskytovať Športovcovi mzdu a iné plnenia špecifikované v tejto Zmluve.

**Článok III**

**Vykonávanie športu**

1. Vykonávanie športu Športovcom podľa tejto Zmluvy zahŕňa:
2. vykonávanie športu na futbalových stretnutiach,
3. vykonávanie športu v rámci tréningov, výcvikových táborov a futbalovej prípravy,
4. športové činnosti nevyhnutné pre udržiavanie športovej výkonnosti.

(ďalej len „vykonávanie športu“).

**Článok IV**

**Mzda a mzdové podmienky**

1. Klub sa zaväzuje poskytovať Športovcovi za vykonávanie športu podľa tejto Zmluvy mzdu vo výške podľa čl. I ods. 4 tejto Zmluvy.
2. Okrem mzdy má Športovec nárok na náhradu iných výdavkov, ktoré Športovcovi vzniknú v súvislosti s vykonávaním športu, pričom tieto výdavky sú bližšie špecifikované v prílohe č. 2 k tejto Zmluve.

**Alternatívne:**

Náhrada výdavkov súvisiacich s výkonom športu v inom mieste než v mieste podľa čl. I ods. 7 tejto Zmluvy sa Športovcovi neposkytuje.

1. Mzda sa poskytuje mesačne a je splatná pozadu za mesačné obdobie, a to najneskôr do 20.[[3]](#footnote-3) dňa nasledujúceho kalendárneho mesiaca.
2. Mzda sa vypláca bankovým prevodom na bankový účet Športovca uvedený v záhlaví tejto zmluvy. Mzda sa považuje za vyplatenú dňom pripísania mzdy na účet.

**Článok V**

**Práva a povinnosti zmluvných strán**

Zmluvné strany sa dohodli na právach a povinnostiach zmluvných strán, ktoré tvoria prílohu č. 1 k tejto Zmluve.

**Článok VI**

**Podmienky používania a zhodnocovania osobnostných práv Športovca**

1. Športovec udeľuje Klubu súhlas na používanie osobnostných práv Športovca v zmysle § 11 a nasl. zákona č. 40/1964 Zb. Občiansky zákonník v platnom znení, a to najmä na vyhotovovanie, použitie a šírenie podobizne, obrazových snímok, obrazových a zvukových záznamov, ktoré sa týkajú jeho osoby alebo zachytávajú prejavy osobnej povahy, najmä v spojitosti s výkonom športu podľa tejto Zmluvy, účasti na komerčnej akcii usporadúvanej Klubom alebo treťou osobou v súvislosti s činnosťou Klubu, a to samostatne alebo ako súčasť družstva Klubu.
2. Klub sa zaväzuje používať a zhodnocovať osobnostné práva Športovca podľa odseku 1 tohto článku za účelom informovania verejnosti o činnosti Klubu, zviditeľnenia Klubu a súťaže, ktorej sa zúčastňuje, a v rámci komerčných aktivít Klubu.
3. Klub je povinný zabezpečiť, aby používanie osobnostných práv Športovca podľa odseku 1 tohto článku neznižovalo jeho dôstojnosť alebo iným spôsobom ho neznevažovalo v spoločnosti.
4. Športovec poskytuje súhlas podľa odseku 1 tohto článku bezodplatne/odplatne (\*uvedenie konkrétnej sumy) a bez nároku na akékoľvek plnenie, ktoré Klub získa v spojitosti s použitím osobnostných práv Športovca podľa odseku 1 tohto článku.

**Článok VII**

**Dovolenka**

1. Športovec má nárok na dovolenku v rozsahu [•] kalendárnych dní.
2. Športovec čerpá dovolenku na základe určenia Klubu. Termín čerpania dovolenky musí byť vopred dohodnutý a je možné ju čerpať iba počas prestávok v súťaži, ktorého mužstvo Klubu sa zúčastňuje, pokiaľ sa zmluvné strany nedohodnú inak. Na čerpanie dovolenky sa aplikujú ustanovenia § 44 Zákona o športe.
3. Klub sa zaväzuje umožniť Športovcovi čerpanie dovolenky bez prerušenia v dĺžke [•] kalendárnych dní.
4. Klub je oprávnený krátiť Športovcovi dovolenku o [•] kalendárny deň/kalendárne dni za každý neospravedlnene zameškaný tréning, súťažné stretnutie alebo za každú neospravedlnenú neúčasť na podujatí, ktorého sa mal podľa pokynu Klubu zúčastniť.
5. Klub je oprávnený krátiť Športovcovi dovolenku o [•] kalendárnych dní za dobu, počas ktorej bol Športovec dočasne práceneschopný, ak [•].

**Článok VIII**

**Skončenie zmluvného vzťahu**

1. Zmluvný vzťah založený touto Zmluvou zaniká:
2. uplynutím obdobia, na ktoré bola uzavretá,
3. smrťou Športovca alebo jeho vyhlásením za mŕtveho,
4. zánikom Klubu bez právneho nástupcu.
5. Zmluvný vzťah založený touto Zmluvou možno skončiť:
6. dohodou,
7. výpoveďou alebo
8. okamžitým skončením.
9. Ak je Športovec cudzincom alebo osobou bez štátnej príslušnosti, zmluvný vzťah sa skončí dňom, ktorým sa skončí jeho pobyt na území Slovenskej republiky podľa osobitného predpisu.
10. Ak sa Klub a športovec dohodnú na skončení zmluvného vzťahu založeného Zmluvou, skončí sa dňom uvedeným v dohode ako deň skončenia zmluvného vzťahu, ktorý nesmie byť skorší, ako je deň nadobudnutia účinnosti dohody o skončení zmluvného vzťahu. Dohoda o skončení zmluvného vzťahu založeného Zmluvou sa uzatvára písomne. V dohode sa uvedú aj dôvody skončenia zmluvného vzťahu, ak o to športovec požiada.
11. Výpoveď musí byť písomná a doručená druhej zmluvnej strane. Dôvod výpovede sa musí vo výpovedi skutkovo vymedziť tak, aby ho nebolo možné zameniť s iným dôvodom. Dôvod výpovede nemožno dodatočne meniť. Výpoveď, ktorá bola doručená druhej zmluvnej strane, možno odvolať len s jej súhlasom. Odvolanie výpovede a súhlas s jej odvolaním musí mať písomnú formu.
12. Klub je oprávnený vypovedať Zmluvu, ak
13. Športovec dlhodobo nespĺňa zdravotnú spôsobilosť na vykonávanie športu podľa Zmluvy; strata zdravotnej spôsobilosti sa preukazuje lekárskym posudkom, podľa ktorého Športovec nesmie dlhodobo vykonávať šport podľa Zmluvy,
14. Športovec porušil základnú povinnosť podľa § 32 písm. b), e) až n) Zákona o športe a súčasne bol v posledných šiestich mesiacoch v súvislosti s porušením základnej povinnosti športovca písomne upozornený na možnosť výpovede,
15. Klub alebo jeho časť sa zrušuje,
16. u Športovca sú dôvody, pre ktoré by s ním Klub mohol okamžite skončiť Zmluvu.
17. Športovec je oprávnený vypovedať Zmluvu, ak
18. Klub porušil základnú povinnosť podľa § 33 písm. a), c) alebo d) Zákona o športe,
19. Klub neumožnil športovcovi vykonávanie športu podľa Zmluvy viac ako dva po sebe nasledujúce mesiace,
20. Klub neumožnil športovcovi v súťažnom období účasť na viac ako 10 % súťaží za Klub napriek tomu, že bol na účasť v súťaži zdravotne spôsobilý.
21. Ak je daná výpoveď, zmluvný vzťah založený Zmluvou sa skončí uplynutím výpovednej lehoty. Výpovedná lehota je jeden mesiac, ak predpisy Zväzu neurčujú dlhšiu výpovednú lehotu. Výpovedná lehota začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.
22. Klub je oprávnený okamžite skončiť zmluvný vzťah založený Zmluvou, ak Športovec
23. porušil základnú povinnosť podľa § 32 písm. a), c) alebo písm. d) Zákona o športe,
24. zúčastnil sa bez súhlasu Klubu na súťaži za inú športovú organizáciu,
25. porušil závažne športové pravidlá, predpisy alebo rozhodnutie Zväzu,
26. porušil zákaz dopingu,
27. manipuloval priebeh alebo výsledok súťaže alebo neoznámil manipuláciu priebehu alebo výsledku súťaže športovej organizácii poverenej riadením súťaže alebo orgánom činným v trestnom konaní alebo
28. bol odsúdený na nepodmienečný trest odňatia slobody.
29. Športovec je oprávnený okamžite skončiť zmluvný vzťah založený Zmluvou, ak
30. Klub neposkytol najmenej za tri jednotlivé mesiace počas obdobia trvania Zmluvy riadne a včas Športovcovi mzdu podľa Zmluvy, napriek predchádzajúcemu písomnému upozorneniu zo strany Športovca,
31. Klub porušil závažne vo vzťahu k Športovcovi športové pravidlá, predpisy alebo rozhodnutia Zväzu alebo všeobecne záväzné právne predpisy alebo
32. Športovec dlhodobo stratil zdravotnú spôsobilosť na vykonávanie športu podľa Zmluvy alebo ak ďalšie vykonávanie športu vážne ohrozuje život alebo zdravie Športovca; strata zdravotnej spôsobilosti sa preukazuje lekárskym posudkom, podľa ktorého Športovec nesmie dlhodobo vykonávať šport podľa Zmluvy.
33. Okamžité skončenie zmluvného vzťahu založeného Zmluvou musí byť písomné a doručené druhej zmluvnej strane. Okamžité skončenie zmluvného vzťahu založeného Zmluvou musí obsahovať dôvod okamžitého skončenia. Dôvod okamžitého skončenia sa musí skutkovo vymedziť tak, aby ho nebolo možné zameniť s iným dôvodom. Dôvod nemožno dodatočne meniť. Športovec alebo Klub môže okamžite skončiť zmluvný vzťah založený Zmluvou v lehote jedného mesiaca odo dňa, keď sa o dôvode na okamžité skončenie Športovec alebo Klub dozvedel.

**Článok IX**

**Povinnosť zachovávať mlčanlivosť**

1. Povinnosť zachovávať mlčanlivosť o skutočnostiach vzájomného vzťahu a o podmienkach tejto zmluvy majú zmluvné strany v rozsahu, v akom sú uvedené v tomto článku, prípadne v tejto zmluve ako celku.
2. Zmluvné strany sa zaväzujú zachovávať mlčanlivosť o všetkých skutočnostiach a informáciách, ktoré sa dozvedeli pri plnení tejto Zmluvy a z charakteru ktorých vyplýva, že je v záujme druhej zmluvnej strany, aby tieto skutočnosti a informácie zostali utajené a neboli dostupné tretím osobám. Táto povinnosť neplatí, ak
3. tieto informácie si z dôvodu verejného záujmu vyžaduje na základe právneho predpisu štátny orgán alebo súd,
4. boli poskytnuté osobám, ktoré sú viazané povinnosťou zachovávať mlčanlivosť, napríklad advokát, daňový poradca, sprostredkovateľ a pod.,
5. boli informácie poskytnuté Zväzu na účely evidencie zmlúv, prestupových a registračných vzťahov,
6. druhá zmluvná strana udelila súhlas so zverejnením týchto informácií.
7. Ak dôjde k porušeniu povinnosti podľa odseku 1 tohto článku, poškodená zmluvná strana má právo na náhradu skutočne spôsobenej škody.
8. Zmluvné strany sa zaväzujú nevyužívať informácie, ktoré podliehajú povinnosti mlčanlivosti, s cieľom zaistiť pre seba alebo tretie osoby prospech, ktorý by inak nebol dosiahnuteľný.

**Článok X**

**Ochrana osobných údajov**

1. Športovec udeľuje Klubu súhlas v zmysle čl. 6 ods. 1 písm. a) NARIADENIA EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) na spracúvanie a zverejnenie osobných údajov, konkrétne: meno a priezvisko, titul, dátum narodenia, miesto narodenia, adresa trvalého alebo obdobného pobytu, rodné číslo, zdravotná poisťovňa, rodinný stav, zdravotný stav, číslo bankového účtu, číslo identifikačného preukazu, emailová adresa, telefónne číslo, registračné číslo Športovca, mzda a iné plnenia poskytované na základe tejto Zmluvy, údaje o predchádzajúcich pôsobiskách Športovca a štatistické údaje týkajúce sa výkonu športu po dobu [•] rokov od uzatvorenia tejto Zmluvy.
2. Športovec zároveň dáva Klubu súhlas na poskytnutie jeho osobných údajov Zväzu za účelom „.................................................................................................................................................“
3. Osobné údaje Športovca Klub poskytuje príslušnej poisťovni, s ktorou má uzavretú zmluvu o poistení liečebných nákladov alebo o úrazovom poistení, a to na účely spracovania jeho osobných údajov v informačnom systéme poisťovateľa v súvislosti s dojednaným poistením. Osobné údaje Športovca môžu byť v prípade potreby správy poistenia, likvidáciou poistných udalostí a zaistením sprístupnené aj ďalším osobám.
4. Klub sa zaväzuje pri spracúvaní osobných údajov postupovať v súlade so všeobecným nariadením o ochrane údajov.
5. Klub sa zaväzuje zverejňovať osobné údaje o Športovcovi primeraným spôsobom a v primeranom rozsahu, pokiaľ takéto zverejnenie má spojitosť s vykonávaním športu Športovcom podľa tejto Zmluvy.
6. Športovec udeľuje súhlas uvedený v odsekoch 1 a 2 najviac na dobu trvania tejto Zmluvy. V prípade skončenia zmluvného vzťahu je Klub povinný vymazať všetky osobné údaje športovca s výnimkou tých, na ktorých spracúvanie sa vzťahujú osobitné právne predpisy.
7. Športovec je oprávnený súhlas udelený v odsekoch 1 a 2 tohto článku kedykoľvek odvolať s tým, že účinky odvolania nastanú okamihom doručenia oznámenia o odvolaní súhlasu Športovca alebo okamihom vysporiadania všetkých záväzkov vyplývajúcich z poistnej zmluvy, podľa toho, ktorý okamih nastane neskôr.

**Článok XI**

**Podriadenie sa právomoci orgánu na riešenie sporov**

1. Zmluvné strany sa dohodli, že uznávajú právomoc a príslušnosť Komory SFZ pre riešenie sporov (ďalej len „Komora“) a dohodli sa, že prípadné spory vyplývajúce z tejto Zmluvy alebo súvisiacich s touto Zmluvou, vrátane nárokov vyplývajúcich z tejto Zmluvy alebo s touto Zmluvou súvisiacich, spory o platnosť, výklad a zánik tejto Zmluvy, ktoré nebude možné ukončiť dohodou zmluvných strán, predložia na rozhodnutie Komore podľa vnútorných predpisov Zväzu a poriadku Komory v účinnom znení.
2. V prípade, ak ktorákoľvek zo zmluvných strán poruší dojednanie podľa odseku 1. tohto článku Zmluvy, vystavuje sa nebezpečenstvu disciplinárneho konania pre porušenie záväzných predpisov Zväzu, za ktoré jej môže byť udelená disciplinárna sankcia podľa Disciplinárneho poriadku Zväzu.

**Článok XII**

**Záverečné ustanovenia**

1. **Na rokovaní o uzatvorení tejto Zmluvy a na jej uzatvorení sa zo strany Športovca podieľala nasledovná osoba: [•] (ďalej len „sprostredkovateľ“). Zmluvné strany sa dohodli, že za sprostredkovanie uzatvorenia tejto Zmluvy patrí sprostredkovateľovi odmena vo výške [•] €, ktorú sa Klub zaväzuje v mene Športovca zaplatiť najneskôr do [•].**

**Alternatívne:**

**Na rokovaní o uzatvorení tejto Zmluvy a na jej uzatvorení sa zo strany Klubu podieľala nasledovná osoba: [•] (ďalej len „sprostredkovateľ“). Zmluvné strany sa dohodli, že za sprostredkovanie uzatvorenia tejto Zmluvy patrí sprostredkovateľovi odmena vo výške [•] €, ktorú sa Klub zaväzuje zaplatiť najneskôr do [•].**

**Alternatívne:**

**Na rokovaní o uzatvorení tejto Zmluvy a na jej uzatvorení sa zo strany Športovca podieľala nasledovná osoba: [•]**

**Alternatívne:**

**Zmluvné strany vyhlasujú, že na rokovaní o uzatvorení tejto Zmluvy a na jej uzatvorení sa zo strany Športovca nepodieľala žiadna osoba.**

1. Pokiaľ v Zmluve nie je dohodnuté inak, Zmluvné strany sa dohodli, že písomné oznámenia zasielajú na adresu sídla Klubu zapísanú v obchodnom registri a na adresu miesta trvalého pobytu/prechodného pobytu Športovca. Písomnosť je doručená dňom, v ktorom ju druhá zmluvná strana prevezme, pričom účinky doručenia má aj odmietnutie prevzatia zásielky alebo vrátanie zásielky z dôvodu, že adresát je neznámy. Doporučené zásielky a zásielky určené do vlastných rúk, pokiaľ neboli adresátom prevzaté, sa považujú za doručené uplynutím tretieho dňa odo dňa ich uloženia na pošte.
2. Práva a povinnosti neupravené touto Zmluvou sa riadia príslušnými ustanoveniami Zákona o športe, Zákonníka práce, predpismi občianskeho práva, inými všeobecne záväznými právnymi predpismi Slovenskej republiky, vnútornými predpismi Slovenského futbalového zväzu, FIFA, UEFA a vnútornými predpismi Klubu, s ktorými bol Športovec oboznámený. Zmluvné strany berú na vedomie, že športové predpisy vyššie uvedených subjektov môžu byť počas trvania Zmluvy zmenené. Obsah tejto Zmluvy tým nie je dotknutý okrem prípadu, ak si zmena týchto predpisov vyžaduje bezodkladnú zmenu obsahu tejto Zmluvy, za účelom čoho si zmluvné strany podpisom tejto Zmluvy ukladajú povinnosť súčinnosti pri takejto zmene.
3. Túto Zmluvu možno meniť alebo dopĺňať na základe dohody zmluvných strán len vo forme písomného dodatku označeného príslušným poradovým číslom a podpísaného oboma zmluvnými stranami, ktoré tvoria neoddeliteľnú súčasť tejto Zmluvy.
4. Ak niektoré z ustanovení tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné v rozsahu, v ktorom neodporujú a nie sú v rozpore s neplatnými alebo neúčinnými časťami Zmluvy. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
5. Zmluvné strany sa dohodli, že za rozhodné právo pre právny vzťah medzi Športovcom a Klubom založený touto Zmluvou sa určuje právo Slovenskej republiky.
6. Zmluva bola vyhotovená v slovenskom jazyku.
7. Zmluvné strany sa dohodli, že dohodnuté trvanie Zmluvy sa môže predĺžiť, ak zmluvná strana doručí druhej zmluvnej strane písomný prejav vôle o uplatnení práva na predĺženie trvania Zmluvy najneskôr v lehote [•] mesiacov/týždňov/dní pred uplynutím doby podľa čl. I ods. 1 tejto Zmluvy (ďalej len „predĺženie Zmluvy“) a druhá zmluvná strana vyjadrí súhlas s uplatnením predĺženia Zmluvy v lehote 1 týždňa odo dňa doručenia oznámenia o uplatnení predĺženia Zmluvy. V prípade, že druhá zmluvná strana sa v tejto lehote nevyjadrí, na účely tejto Zmluvy sa má za to, že s predĺžením Zmluvy nesúhlasí a Zmluva sa nepredĺži.
8. V prípade uplatnenia postupu podľa odseku 8 tohto článku Zmluvy sa predĺženie Zmluvy uskutoční vo forme číselne označeného písomného dodatku k Zmluve, ktorý musí byť podpísaný oboma zmluvnými stranami.
9. Športovec môže byť na základe písomnej dohody o hosťovaní medzi Športovcom, Klubom a inou športovou organizáciou dočasne pridelený na vykonávanie športu v prospech tejto športovej organizácie, a to aj mimo územia Slovenskej republiky.

**Alternatívne:**

**Zmluva bola vyhotovená v slovenskom jazyku a v anglickom jazyku. Zmluvné strany sa dohodli, že v prípade akýchkoľvek sporov o výklad Zmluvy má prednosť znenie Zmluvy v [•] jazyku**.

1. **Zmluva je vyhotovená v troch právne rovnocenných rovnopisoch, z ktorých jeden rovnopis je určený pre Klub, jeden rovnopis je určený pre Športovca a jeden rovnopis je určený na účely registrácie a archivácie v registri zmlúv vedenom Matrikou SFZ.**
2. Zmluvné strany sa dohodli, že všetky práva alebo povinnosti vyplývajúce z tejto Zmluvy nesmie žiadna Zmluvná strana bez predchádzajúceho písomného súhlasu druhej Zmluvnej strany postúpiť na tretiu osobu, ak táto Zmluva neustanovuje inak.

Zmluvné strany si túto Zmluvu prečítali, uzatvorili ju slobodne, vážne, určite a zrozumiteľne, jej obsahu a jednotlivým ustanoveniam porozumeli, neuzatvorili ju za nápadne nevýhodných podmienok a na znak súhlasu s jej znením ju podpísali.

|  |  |  |
| --- | --- | --- |
| **V [•], dňa [•]** |  | **V [•], dňa [•]** |
| **Klub**  **v zastúpení:** Meno a priezvisko, funkcia |  | **Športovec**  Meno a priezvisko  **v zastúpení zákonného zástupcu:**  Meno a priezvisko  **Sprostredkovateľ**  *(meno, priezvisko, podpis)* |

Príloha č. 1                                                                                              Platnosť od: 18. júna 2019

**Práva a povinnosti zmluvných strán**

1.   Zmluvné strany berú na vedomie, že ich základné povinnosti sa spravujú ustanoveniami § 32 a 33 Zákona o športe v spojení s článkom 28 ods. 3 a 4 Registračného a prestupového poriadku Zväzu.

2. Klub sa ďalej zaväzuje k zabezpečeniu a plneniu nasledovných povinností:

a) zabezpečiť Športovcovi odbornú prípravu na maturitné skúšky, vrátane konzultácií z cudzieho jazyka, pričom Športovec je povinný sa tejto odbornej prípravy zúčastňovať,

b) uzavrieť v prospech Športovca úrazové poistenie pre prípad jeho úrazu, ak vyšle Športovca do cudziny,

c) zabezpečiť Športovcovi počas trvania tejto Zmluvy primerané ubytovanie, celodenné stravovanie, pitný režim, výživové doplnky, vitamíny, dopravu, potrebnú zdravotnú starostlivosť a v prípade vyslania Športovca do zahraničia aj úrazové poistenie na svoje náklady,

d) poskytnúť Športovcovi na vykonávanie športu športovú výstroj a športové oblečenie,

e)   poskytnúť Športovcovi oblečenie na účasť na podujatiach podľa ods. 3 písm. a) článku [\*] Zmluvy,

f)    umožniť Športovcovi zúčastňovať sa sústavne, riadne a včas na tréningovom procese, príprave na futbalové súťaže, futbalových súťaží a futbalových stretnutí pod vedením športového odborníka, lekára, fyzioterapeuta a ostatných členov realizačného tímu, ktorí dosiahli požadovanú úroveň odbornej kvalifikácie a praxe;

g) umožniť Športovcovi zúčastňovať sa sústavne, riadne a včas na tréningovom procese, príprave na futbalové súťaže, futbalových súťaží a futbalových stretnutí v kolektíve ostatných hráčov Klubu, s výnimkou prípadov, kedy sú splnené podmienky na nariadenie individuálneho tréningu;

h) zabezpečiť Športovcovi voľný, ničím a nikým nerušený prístup ku všetkým priestorom, športoviskám, zariadeniam, pomôckam, službám, personálu a vybaveniu Klubu, ku ktorým majú prístup všetci ostatní hráči Klubu;

i)   zabezpečiť vhodné, zdravotne, materiálne a technicky nezávadné podmienky na prípravu a vykonávanie športovej činnosti;

j)   zabezpečiť bezplatnú (Klubom zabezpečenú a hradenú) a odbornú zdravotnú starostlivosť (vrátane operačných zákrokov a procedúr, ktorých potreba vykonania vznikla v súvislosti s plnením Zmluvy), regeneráciu, rekonvalescenciu, rehabilitáciu a oddych prostredníctvom klubového alebo externého lekára, maséra, fyzioterapeuta alebo iných odborne spôsobilých osôb;

k) bez akýchkoľvek obmedzení alebo podmienok zo strany Klubu umožniť Športovcovi zúčastňovať na športovej reprezentácii, a to najmä podujatí, na ktoré bol Športovec riadne nominovaný;

l)   umožniť Športovcovi vzdelávať sa  a pripravovať sa na ďalšie povolanie;

m) umožniť voľné vyjadrovanie názorov v súlade so slobodou prejavu Športovca;

n) umožniť združovať sa na ochranu svojich spoločných záujmov a realizovať právo Športovca na kolektívne vyjednávanie;

o) viesť elektronickú/písomnú evidenciu zdravotných záznamov o zraneniach alebo testovania Športovca, vrátane zranení počas reprezentačných zrazov za súčasného rešpektovania lekárskeho tajomstva a zároveň umožniť Športovcovi nahliadanie do takýchto záznamov a robenie si kópií;

p) ak Športovec nesúhlasí s lekárskym posudkom klubového lekára o jeho zdravotnej spôsobilosti na výkon športu podľa tejto Zmluvy, Športovcovi umožniť požiadať Klub o iný posudok, ktorý bude vypracovaný iným športovým lekárom. Ak sa takto vypracované lekárske posudky vzájomne líšia, Klub a Športovec sú oprávnení požiadať o vypracovanie tretieho posudku nezávislým športovým lekárom vybraným na základe dohody zo zoznamu športových lekárov vedenom Slovenským futbalovým zväzom. Klub a Športovec sa zaväzujú rešpektovať a dodržiavať závery z tretieho lekárskeho posudku. V prípade, že Klub a Športovec sa nedohodnú o športovom lekárovi, ktorý má vypracovať v poradí tretí znalecký posudok, rozhodne o jeho výbere komisia ad hoc alebo pracovná skupina technického úseku Slovenského futbalového zväzu;

q) preukázateľne oznámiť Športovcovi akúkoľvek zmenu vnútorných predpisov Klubu, na ktorých dodržiavanie sa Športovec touto Zmluvou zaviazal, a to bez zbytočného odkladu; Pokiaľ zmena vnútorného predpisu nebola Športovcovi oznámená, Športovec nie je zmenou vnútorného predpisu viazaný;

r)   konať proti rasizmu a inému diskriminačnému konaniu vo futbale a sám sa zdržať takého konania, ktoré by mohlo byť takto vnímané.

3.   Športovec sa ďalej zaväzuje k nasledovnému:

a) zúčastňovať sa na marketingových a komerčných podujatiach usporiadaných Klubom alebo treťou osobou, ak Klub dal Športovcovi pokyn na účasť,

b) dodržiavať pravidlá a predpisy stanovené Slovenským futbalovým zväzom, Úniou ligových klubov, združením hráčov alebo Klubom o zákaze diskriminácie**,**

c zdržať sa rokovaní s iným klubom s ohľadom na ustanovenie článku 26 ods. 5 Registračného a prestupového poriadku SFZ týkajúce sa predĺžení trvania Zmluvy a predčasného ukončenia jej trvania.

d)   udržiavať sa v optimálnej psychickej a fyzickej kondícii po celý čas vykonávania športovej činnosti podľa Zmluvy a vykonávať činnosť podľa Zmluvy riadne a včas,

e)   rešpektovať organizačné, metodické a taktické pokyny Klubu, potrieb mediálnej politiky Klubu (tlačových besied, autogramiád, rozhovorov v mix zóne, interview a besied v médiách, na spoločenských, propagačných a iných podujatiach Klubu, vrátane vyhodnotenia sezóny,

f)    pri vykonávaní činnosti podľa Zmluvy chodiť v rámci reprezentačných podujatí oblečený ako zástupca Klubu jednotne tak, aby bolo na prvý pohľad zrejmé, že je súčasťou družstva Klubu; na tréningoch, zápasoch a pri oficiálnych príležitostiach je povinný mať oblečené jednotné športové oblečenie, pri oficiálnych príležitostiach je povinný mať oblečené jednotné spoločenské oblečenie, pokiaľ nie je s Klubom dohodnutý inak. Pokiaľ športový materiál alebo oblečenie obsahuje reklamu, berie Športovec na vedomie, že ide o reklamu partnerov Klubu a nie je oprávnený akýmkoľvek spôsobom do jej vyhotovenia alebo vyobrazenia zasahovať a je povinný primerane šíriť reklamu partnerov Klubu užívaním športového materiálu alebo oblečenia, ktoré obdržal. Po skončení športového podujatia sa zaväzuje športový materiál alebo oblečenie vrátiť Klubu,

g)   konať proti rasizmu a inému diskriminačnému konaniu vo futbale a sám sa zdržať takého konania, ktoré by mohlo byť takto vnímané.

4.   Klub a Športovec sa zaväzujú, že budú konať proti rasizmu a inému diskriminačnému konaniu vo futbale a sami sa zdržia takého konania, ktoré by mohlo byť takto vnímané.

1. *) Podľa ustanovenia § 46 ods. 4 Zákona o športe iba na určitú dobu, najdlhšie na 5 rokov odo dňa účinnosti zmluvy, ak predpisy šport. zväzu neurčujú kratšiu dobu. RaPP určuje v prípade profesionálneho športovca, ktorým profesionál v zmysle tejto zmluvy je zmluvu možné uzatvoriť najviac na 5 rokov, ak ide o športovca mladšieho – od 16 do 18 rokov – najviac na 3 roky.Na dlhšiu dobu trvania zmluvy sa neprihliada, pričom minimálna doba trvania zmluvy musí byť dohodnutá podľa ustanovení RaPP (čl. 19 ods. 3 RaPP).* [↑](#footnote-ref-1)
2. *) Podľa § 31 ods. 5 Zákona o športe najneskôr 1 rok odo dňa podpisu Zmluvy, inak je neplatná.* [↑](#footnote-ref-2)
3. *) Individuálne si dohodnúť splatnosť mzdy, prirodzene – v medziach Zákona o športe. Na splatnosť mzdy sa v zmysle ustanovenia § 36 Zákona o športe vzťahujú ustanovenia § 129 až 132 z.č. 311/2001 Z.z. Zákonníka práce v z.n.p, to predovšetkým ods. 1 úvodného ustanovenia: „Mzda je splatná pozadu za mesačné obdobie, a to najneskôr do konca nasledujúceho kalendárneho mesiaca, ak sa v kolektívnej zmluve alebo v pracovnej zmluve nedohodlo inak”* [↑](#footnote-ref-3)